বাংলাদেশ ফুটবল ফেডারেশন

বাংলাদেশ ফুটবল ফেডারেশন (এছাড়াও সংক্ষেপে বিএফএফ এবং বাফুফে নামে পরিচিত) হচ্ছে বাংলাদেশের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭২ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে ১৯৭৬ সালে , এর পাশাপাশি প্রতিষ্ঠার ২ বছর পর ১৯৭৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর বাংলাদেশের রাজধানী ঢাকার মতিঝিলের জাতীয় স্টেডিয়াম, ঢাকা নিকটবর্তী বিএফএফ ভবনে অবস্থিত।

এই সংস্থাটি বাংলাদেশের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বাংলাদেশ প্রিমিয়ার লিগ, বাংলাদেশ চ্যাম্পিয়নশিপ লিগ এবং ফেডারেশন কাপের মতো প্রতিযোগিতার সকল কার্যক্রম পরিচালনা করে। ২০১৫ সালে সংস্থাটি এএফসি থেকে অ্যাসপায়ারিং মেম্বার অ্যাসোসিয়েশন অব দ্য ইয়ার এর পুরস্কার জয়লাভ করেছে। বর্তমানে বাংলাদেশ ফুটবল ফেডারেশনের সভাপতির দায়িত্ব পালন করছেন তাবিথ আউয়াল।

ইতিহাস
১৯৭২ সালের ১৫ই জুলাই তারিখে তৎকালীন শিক্ষা, সংস্কৃতি ও ক্রীড়া বিষয়ক মন্ত্রী অধ্যাপক ইউসুফ আলী বাংলাদেশ ফুটবল ফেডারেশন প্রতিষ্ঠা করেছিলেন। তিনিই বাফুফের প্রথম সভাপতি এবং ওয়ারী ক্লাবের আবুল হাসেম প্রথম সাধারণ সম্পাদক ছিলেন। ১৯৭৪ সালে সংস্থাটি ফুটবলের আঞ্চলিক সংস্থা এএফসি এবং ১৯৭৬-এ আন্তর্জাতিক সংস্থা ফিফার সদস্য পদ পায় বাংলাদেশ ফুটবলের ফেডারেশনের সর্বোচ্চ সংস্থা। ১৯৮২–৮৬ ও ১৯৯৮–২০০২ সালে দুই দফায় বাংলাদেশ এএফসির কার্যনির্বাহী সদস্য নির্বাচিত হয়েছিল। অবসরপ্রাপ্ত মেজর হাফিজউদ্দিন আহমেদ ১৯৯০–৯৪ সালের জন্য এএফসির সহ-সভাপতিও নির্বাচিত হন। ফুটবল ফেডারেশন ১৯৪৮ সাল থেকে ঢাকা ফুটবল লিগের আয়োজন করে আসছে। বাংলাদেশ স্বাধীন হওয়ার পরও উক্ত লিগ ধারাবাহিকতা ধরে রেখেছে।

কর্মকর্তা

প্রতিযোগিতা

সক্রিয় 

বর্তমানে বাফুফে দ্বারা পরিচালিত প্রতিযোগিতাগুলির মধ্যে রয়েছে:

বিলুপ্ত 
পূর্বে বাফুফে দ্বারা পরিচালিত প্রতিযোগিতাগুলির মধ্যে রয়েছে:

স্টেডিয়াম

 বঙ্গবন্ধু জাতীয় স্টেডিয়াম , ঢাকা
 বিএসএসএস মোস্তফা কামাল স্টেডিয়াম , ঢাকা
 এমএ আজিজ স্টেডিয়াম , চট্টগ্রাম
 সিলেট জেলা স্টেডিয়াম , সিলেট
 শামসুল হুদা স্টেডিয়াম, যশোর
 রাজশাহী জেলা স্টেডিয়াম , রাজশাহী
 শহীদ কামরুজ্জামান স্টেডিয়াম , রাজশাহী
 শেখ ফজলুল হক মণি স্টেডিয়াম , গোপালগঞ্জ
 শহীদ সালাম স্টেডিয়াম , ফেনী
 ময়মনসিংহ জেলা স্টেডিয়াম , ময়মনসিংহ
 শহীদ ধীরেন্দ্রনাথ দত্ত স্টেডিয়াম , কুমিল্লা
 শহীদ ভুলু স্টেডিয়াম , নোয়াখালী
 শেখ কামাল স্টেডিয়াম , নীলফামারী
 বাংলাদেশ আর্মি স্টেডিয়াম , ঢাকা
 মুন্সীগঞ্জ স্টেডিয়াম , মুন্সীগঞ্জ
 শহীদ আহসান উল্লাহ মাস্টার স্টেডিয়াম , গাজীপুর

অফিসিয়াল অংশীদার
বাংলাদেশে টাটা গাড়ির একমাত্র পরিবেশক নিটোল-টাটা ২০০০ থেকে ২০০৫ সালের মধ্যে সরকারী স্পনসর ছিল।

এপ্রিল ২০০৮-এ, বাফুফে বাংলাদেশ ফুটবল ফেডারেশনের স্পনসরশিপ হিসাবে তিন বছরের জন্য একটি বহুজাতিক মোবাইল অপারেটর কোম্পানি, সিটিসেল (প্যাসিফিক বাংলাদেশ টেলিকম লিমিটেড) থেকে তিন বছরের জন্য ৳১৬,০০,০০,০০০ (প্রায় $২২,৫৮,৭১৪ এর সমতুল্য) সুরক্ষিত করে, যা। বাংলাদেশ ফুটবলের ইতিহাসে ফুটবল স্পন্সরশিপের অর্থ রক্ষায় এটি একটি রেকর্ড।

পরবর্তীতে ২০১০ সালে, এটি BFF এর টুর্নামেন্টের স্পনসরশিপের জন্য গ্রামীণফোন - দেশের শীর্ষস্থানীয় মোবাইল ফোন অপারেটর-এর সাথে চুক্তি করে।

বাফুফে এক বছরের জন্য $৭০,০০০ সুরক্ষিত করে যখন নিটল-টাটা আবার ২০১৩-১৪ মৌসুমের জন্য অফিসিয়াল স্পনসর হয়ে ওঠে।

১৩ মার্চ ২০২২-এ দুই বছরের চুক্তির পর পুস্তি বাংলাদেশ ফুটবল ফেডারেশনের পানীয় অংশীদার হয়ে ওঠে।

আরো দেখুন 
 বাংলাদেশ জাতীয় ফুটবল দল
 বাংলাদেশ জাতীয় নারী ফুটবল দল
 বাংলাদেশী ফুটবল চ্যাম্পিয়নদের তালিকা
 বাংলাদেশের ফুটবল

তথ্যসূত্র

বহিঃসংযোগ

  
 ফিফা-এ বাংলাদেশ ফুটবল ফেডারেশন 
 এএফসি-এ বাংলাদেশ ফুটবল ফেডারেশন 

বাংলাদেশে ফুটবল
 
১৯৭২-এ বাংলাদেশ-এ প্রতিষ্ঠিত
১৯৭২-এ প্রতিষ্ঠিত ক্রীড়া সংস্থা
বাংলাদেশে ক্রীড়া পরিচালনা পরিষদ
বাংলাদেশের ফুটবল পরিচালনা পরিষদ
এএফসির সদস্য
১৯৭২-এ বাংলাদেশে প্রতিষ্ঠিত